 Mar uu kaa hadlaayey cidda Dawladda Somaliland ka caawiyey dhibaatooyinkan ay roobabku geysteen ayaa yidhi Imaraadku laba diyaaradood ayey nagu caaawiyeen, si loogu gargaaro dadka aan sida kale loo gaadhi karin, oo waxa jira meelo fara badan oo dhinac kasta daadad ka xidheen, oo aanay baabuurteenu gali karin, markaas si gargaar deg deg ah loo fidiyo dadkaas dhibaataysan ayey Imaaradku labadan diyaaradood noogu keeneen, labadaas mid ka mid ah ayaana raacnay, ta kale Dawladda Jabuutina waxay ahayd Dawladdii ugu horeeysay ee ina caawisay ee ina siisay Diyaaradii ee uu Madaxweynuhu ku soo maray kormeerka, markii aafadani dhacday, waxa kale oo imika iyana shaqadii bilaabay Hayaddihii samafalka ahaa, dawladduna lafteedu dadaal xoogan bay ku jirtaa sidii dadkaas gargaar deg deg ah loo gaadhsiin lahaa, dhawr Diyaaradood oo Raashin ahna waa loo geeyey. 